**Fejér Megyei Önkormányzat Közgyűlésének**

**141/2018. (XII.13.) önkormányzati határozata**

**a Fejér Megyei Önkormányzat és Tusnádfürdő közötti testvérkapcsolat kezdeményezéséről**

A Fejér Megyei Közgyűlés megtárgyalta a „Javaslat a Fejér Megyei Önkormányzat nemzetközi kapcsolatainak bővítésére, valamint a Bethlen Gábor Alap által kiírt „Testvér-Települési Programok és Együttműködések” pályázaton való részvételre” c. előterjesztést és az alábbi határozatot hozta:

1. A Közgyűlés szándékát fejezi ki Tusnádfürdővel (Románia) való testvér-kapcsolat kialakítására.

2. A Közgyűlés felhatalmazza elnökét, hogy az együttműködés területeiről, céljairól és ütemezéséről tárgyalásokat folytasson, és megbízza, hogy mindezek sikere esetén, a testvér-kapcsolatra vonatkozó megállapodás-tervezetet terjessze a Közgyűlés elé.

Felelős: Dr. Molnár Krisztián

              a közgyűlés elnöke

Határidő: 1. pont vonatkozásában folyamatos,

                  2. pont vonatkozásában 2019. évben folyamatos,

Székesfehérvár, 2018. december 13.

 **Dr. Molnár Krisztián Dr. Kovács Zoltán**

 a közgyűlés elnöke megyei jegyző